بس ڈغار آ دے اس آدم ؑ حکم اَٹ اللہ نا کنا
آل ءُ اولیاد او خنا دُن نسل آدم نا پن آ
بندگی کِن رَب نا کہَ تس سبخ اولاد ءِ او
پارے اللہ بس اَسِٹ ءِ پہہ کرے زیزاد ءِ او
اوڑان بیدس مَنّیپیرے پین کس ءِ نم خدا
نُم تو گون ءِ چارے شیطان دشمن ءِ ازل آن نُما
کس خدا نا ہلک کسر ءِ دین و دنیا تے گچین
با اٹ شیطان نا ہنا کس چاسہ داڑے ہلک مین
ہر قدم آ ہر کسر آ نم کن شیطان ءِ سلوک
او لعین ءِ لعنتی ءِ او کسر آن چَپ تِروک
نسل آدمؑ وخت وخت اس کہ کسر آن چپ ہِنا
وا نبی اس رب مون تس نسل آدم نا پن آ
سلسلہ چا دُن نبوت نا شروع مس آدم آن
آخر آ دُن بس محمد اوڑتون اللہ نا قرآن
ہفتئی تلار،
تاک25
پنہ، 4
